PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr.21/1072/24.09.2003

R A P O R T    

asupra proiectului  de Lege privind aprobarea

 Ordonanţei de urgenţă a Guvernului nr.65/2003 pentru modificarea art.10 alin.(4) din Ordonanţa de urgenţă a Guvernului nr.8/2003 privind stimularea procesului de restructurare şi privatizare a unor societăţi naţionale, companii naţionale şi societăţi comerciale cu capital majoritar de stat

             În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul  de Lege privind aprobarea Ordonanţei de urgenţă a Guvernului nr.65/2003 pentru modificarea art.10 alin.(4) din Ordonanţa de urgenţă a Guvernului nr.8/2003 privind stimularea procesului de restructurare şi privatizare a unor societăţi naţionale, companii naţionale şi societăţi comerciale cu capital majoritar de stat, trimis cu adresa nr. 554 din 18.09.2003.

Ordonanţa de urgenţă prevede modificarea art.10 alin.(4) din OUG nr.8 pentru a crea baza legală acordării împrumuturilor către Autoritatea pentru Privatizare şi Administrarea Participaţiilor Statului, prin nominalizarea societăţilor comerciale ROMAN SA Braşov şi TRACTORUL SA BRAŞOV, alături de societatea SIDERURGICA SA Hunedoara.

Proiectul de lege a fost primit de la Secretariatul General al Guvernului.

La întocmirea prezentului raport, Comisia a avut în vedere avizul nr.949/27.06.2003 al Consiliului Legislativ,

  Proiectul de Lege face parte din categoria legilor ordinare.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

a) Autorităţii pentru Privatizare şi Administrarea Participaţiilor Statului: 

· domnul vicepreşedinte Claudiu Seucan;

b) Ministerului Finanţelor Publice: 

· doamna director general adjunct Gica Roşu;
· doamna consilier Drăghici Doina.
               c)  Ministerului Muncii, Solidarităţii Sociale şi Familiei:

· doamna director Simona Bordeianu;

· doamna expert Cecilia Sebe. 
Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din 24 septembrie 2003. 

           La lucrări, au fost prezenţi 28 deputaţi, din totalul de 30 membri ai Comisiei.


În urma dezbaterii, Comisia, cu unanimitate de voturi, a hotărât că proiectul de Lege sus menţionat nu poate fi acceptat şi propune Plenului Camerei Deputaţilor respingerea sa, deoarece prevederile Ordonanţei de urgenţă a Guvernului nr.65/2003 au fost preluate în proiectul de Lege pentru aprobarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi  naţionale, companii naţionale şi societăţi comerciale cu  capital majoritar de stat. 
                       PREŞEDINTE,                                       

Dan Radu RUŞANU                                   

              SECRETAR,

              Iuliu Vida










       Consilier parlamentar,










                 Doina Leonte

C ă t r e,





 BIROUL PERMANENT AL





 CAMEREI DEPUTAŢILOR


          Vă înaintăm, alăturat Raportul proiectului de Lege privind aprobarea Ordonanţei de urgenţă a Guvernului nr.65/2003 pentru modificarea art.10 alin.(4) din Ordonanţa de urgenţă a Guvernului nr.8/2003 privind stimularea procesului de restructurare şi privatizare a unor societăţi naţionale, companii naţionale şi societăţi comerciale cu capital majoritar de stat, trimis cu adresa nr. 554 din 18.09.2003.

PREŞEDINTE,

Dan Radu RUŞANU
